Fredag åbnede årets friluftsmekka i Aalborg Kongres & Kultur Center. Naturvejleder Karin Winther fik æren af at klippe den røde snor.

Outdoor 2017 – Natur, Jagt og Lystfiskeri, er navnet på den messe der fredag åbnede i Aalborg Kongres & Kultur Center. Naturvejleder Karin Winther, flankeret af direktør Ernst Trillingsgaard, bød de mange udstillere og gæster velkommen ved den officielle åbning af messen. - Vi er meget glade for, at Karin Winther har takket ja til at åbne outdoormessen. Tidligere har vi haft åbningstaler af politikere, jægere og fiskere, men aldrig en repræsentant fra ”naturfolket”. Det har vi fået i år, og det er meget betydningsfuldt for messen, siger Ernst Trillingsgaard. Messen er åben til og med søndag.